Temeljem članka 2. stavak (3) točaka c) i i), članka 7. stavak (1) točka b) i članaka 59. i 70. Zakona o Centralnoj banci Bosne i Hercegovine (“Službeni glasnik BiH“, br. 01/97, 29/02, 8/03, 13/03, 14/03, 9/05, 76/06 i 32/07) i članka 6. stavka (1) točke a) i d) Zakona o zaštiti osobnih podataka (“Službeni glasnik BiH”, 49/06, 76/11 i 89/11), Upravno vijeće Centralne banke Bosne i Hercegovine, na 8. sjednici održanoj dana 22.05.2024. godine, donosi

**ODLUKU**

**o izmjenama i dopunama Odluke o Centralnom registru kredita**

**poslovnih subjekata i fizičkih lica u Bosni i Hercegovini**

**Članak 1.**

U Odluci o Centralnom registru kredita poslovnih subjekata i fizičkih osoba u Bosni i Hercegovini (“Službeni glasnik BiH”, br. 44/19 i 77/21) u članku 8. iza stavka (3) dodaje se novi stavak (4) koji glasi:

“(4) Sve spise u vezi sa distribucijom podataka iz Centralnog registra kredita potpisuje viceguverner Centralne banke mjerodavan za poslove Sektora za statistiku, servisiranje vanjskog duga, europske integracije i platne sustave.“.

**Članak 2.**

U članku 9. u stavku (2) riječ “spisa iz članka 10. stavak (3) ove odluke“ zamjenjuju se riječima “potpunog i urednog zahtjeva iz članka 10. stavak (2) ove odluke“.

**Članak 3.**

U članku 10. u stavku (3) riječi “guverner Centralne banke svojim pojedinačnim spisom odobrava pristup traženim podatcima“ zamjenjuju se riječima “Centralna banka će dostaviti tražene podatke ako je to potrebno da bi se obavili poslovi u okviru zakonom utvrđene mjerodavnosti“.

**Članak 4.**

U članku 15. u stavku (1) iza riječi “njegovih osobnih podataka“ dodaju se riječi “koje potpisuje viceguverner Centralne banke mjerodavan za poslove Sektora za statistiku, servisiranje vanjskog duga, europske integracije i platne sustave“.

**Članak 5.**

(1) U članku 16. iza stavka (1) dodaje se novi stavak (2) koji glasi:

“Ukoliko Centralna banka izdaje izlaznu fakturu za usluge iz stavka (1) ovoga članka, potpisuje je viceguverner Centralne banke mjerodavan za poslove Sektora za statistiku, servisiranje vanjskog duga, europske integracije i platne sustave.“.

(2) Dosadašnji stavci (2), (3) i (4) postaju stavci (3), (4) i (5).

**Članak 6.**

U članku 17. u stavku (4) riječi “guverner Centralne banke“ zamjenjuju se riječima “viceguverner Centralne banke mjerodavan za poslove Sektora za statistiku, servisiranje vanjskog duga, europske integracije i platne sustave“.

**Članak 7.**

(1) Ova odluka stupa na snagu osmog dana od dana njezinog objavljivanja u “Službenom glasniku BiH“, a primjenjivat će se od 01. 07. 2024. godine.

(2) Ova odluka će se objaviti i u “Službenim novinama Federacije BiH”, “Službenom glasniku Republike Srpske” i “Službenom glasniku Brčko distrikta BiH”.

 **Predsjedateljica**

Broj: UV-122-02-1-1084-3/24 **Upravnog vijeća Centralne banke**

Sarajevo, 22.05.2024. godine **Bosne i Hercegovine**

 **GUVERNERKA**

 **dr. Jasmina Selimović**